Luister: Beperkings, invloede van ChatGPT en kie(Argieffoto: Pixabay) Daar is hordes gesprekke oor die nadele, beperkings en moontlike gevolge wat ChatGPT inhou. “Kyk, as ŉ mens nie ingelig is nie, raak jy bekommerd oor iets.” Dr. Celia Booyse, bestuurder van programontwikkeling en gehalteversekering by Akademia, brei uit oor die beperkings en invloede van kunsmatige intelligensie (KI)-kletsbotte soos ChatGPT. Sy glo hoe beter ŉ mens ŉ bepaalde aspek, terminologie of instrument leer ken, hoe meer raak dit eintlik “soos familie”. In die laaste episode fokus Celia op die waarde van kletsbotte, hoe dit op ŉ verantwoordelike manier benut kan word, en die rol wat dit in die toekoms in ons lewens gaan speel.